**Átigazolási tájékoztató - 2022 nyár**





**A nyári átigazolási időszakban a Működési Költségtérítés alkalmazását a NYIÁSZ tartalmazza, amely az utánpótlás korosztályokra (B és C táblázat) érvényes!**

****

****

***A 2022-es nyári átigazolási időszakban a 2003.01.01-én vagy utána született játékosok utánpótlás korúnak számítanak, így rájuk a NYIÁSZ-ban meghatározott „B” illetve a női utánpótlásban a ,,C” táblázat alapján kell a működési költségtérítésre vonatkozó rendelkezéseket alkalmazni!***

**Tájékoztató**

**IGAZOLÁSOK** (csak 5. életévet betöltött magyar állampolgár)

Szükséges dokumentumok:

a) Kitöltött, aláírt, lepecsételt igazoló lap (3. sz. melléklet)

b) Anyakönyvi kivonat (az anyakönyvi kivonat feltöltése minden esetben kötelező elem új igazolásnál!)

c) 1 hónapnál nem régebbi színes igazolványkép

d) NYIÁSZ szerinti 2. sz. melléklet

e) személyi igazolvány elő és hátlapjának a másolata, vagy útlevél vagy kártyaformátumú vezetői engedély

**ÁTIGAZOLÁSOK**

Szükséges dokumentumok:

a) Kitöltött, az átadó, átvevő csapat által cégszerűen aláírt, lepecsételt és a labdarúgó, valamint a törvényes képviselő által aláírt Átigazoló lap (4. sz. melléklet)

b) Személyazonosságot igazoló dokumentum *(*személyi igazolvány elő-, és hátlapja, vagy útlevél)

c) Utánpótlás korosztályú labdarúgók esetében, amennyiben a játékosnak 2 éven belül volt hivatalos mérkőzésen való pályára lépése, az alábbi dokumentumok feltöltése szükséges:

* ***pénzügyi megállapodás*** Grasroots oldalirányú átigazolásnál, valamint a lefelé történő átigazolások esetében
* működési költségtérítésre vonatkozó ***számla***,
* a pénzmozgás megtörténtének igazolása (***átutalási bizonylat***) Amennyiben az átigazolás utánpótlás korosztálynál pénzügyi kötelezettséggel nem jár, úgy a „***nullás”*** ***pénzügyi megállapodás feltöltése kötelező, melyet augusztusban mindkét sportszervezet részéről cégszerű aláírással és pecséttel kell ellátni!***

***Felhívjuk az egyesületek figyelmét, hogy a beadott igazolás, átigazolás alapvető kritériumának a szabályszerűen kitöltött, érvényes dátummal ellátott, javítás nélküli igazoló, átigazoló lapot tekintjük!***

***Amennyiben igazolási, átigazolási kérelem benyújtásakor nem szabályszerűen kitöltött igazoló, átigazoló lap (hivatalos pecséttel, cégszerű aláírással, valamint a labdarúgó és törvényes képviselő aláírásával) kerül feltöltésre, a kérelem automatikusan elutasításra kerül!***

**Az (át)igazoló lap érvényessége a keltezéstől számított 30 nap. A hiánypótlásra is ezen érvényességi időn belül van lehetőség. A határidő lejárta után a kérelem elutasításra kerül.**